钦定古今图书集成/明伦汇编/交谊典/第073卷 > 《发湘州赠亲故别三首》前人
## 钦定古今图书集成/明伦汇编/交谊典/第073卷 > 《发湘州赠亲故别三首》前人

“相送出江浔，泪下沾衣襟。何用叙离别，临岐赠好音。”
敬通才如此，《君山》学复深。明哲遂无赏，《文华》空见沈。
古来非一日，无事更劳心。

云生晓霭霭，花落夜霏霏。问余何意别，答言倦游归。
徒劳《易水》布，空负洛阳衣。怀金无人别，抱玉遂成非。
安得久留滞，商山饶白薇。

君留朱门里，我至广江𣸣。城高望犹见，风多听不闻。
流𬞟方绕绕，落叶尚纷纷。无由得共赏，山川间白云。